Il-President tal-għaqda mhux governattiva Repubblika, Robert Aquilina qal li s-Segretarju Parlamentari Rosianne Cutajar m'għandhiex sens ta' mistħija. Fil-kummenti li ta lil Newsbook.com.mt, Aquilina qal li kulħadd kien jaħseb li hija kienet qiegħda tiddefendi lill-poplu Malti meta fil-verità kienet qiegħda tiddefendi lil Yorgen Fenech. Filmat: Vince Muscat jingħata sentenza ta' 15-il sena ħabs Il-president tal-għaqda għamel referenza għal dak li ġara fil-jiem li għaddew u anke dwar il-fatt Vince Muscat magħruf bħala l-Koħħu ammetta li kien parti mill-qtil tal-ġurnalista juri li dawn l-avvenimenti ġejjin mill-istess qarnita. Muscat ammetta l-akkużi dwar l-assissinju tal-ġurnalista Daphne Caruana Galizia wara li ntleħaq patteġġjament (plea bargain) dwar qtil ieħor li sar f'Birkirkara fl-2015. "L-azzjonijiet ta' Cutajar u dak li ħareġ fil-Qorti huma intimament marbuta ma' xulxin," kompla Aquilina u żied li Cutajar iddefendiet lil Fenech meta kien diġà magħruf li huwa kien is-sid ta' 17 Black, kif ukoll li huwa allegatament involut fil-korruzzjoni. Aquilina allega li Cutajar kienet qiegħda 'tieħu l-flus' mingħand Fenech meta kienet taf li huwa implikat fil-korruzzjoni. "M'għandix x'naqsam mat-talba biex nagħti €46,500 lura" – Rosianne Cutajar Matul id-diskors tiegħu, il-president tal-għaqda Repubblika qal li Rosianne Cutajar għadha Segretarju Parlamentari għax hekk trid hi u hekk irid il-Prim Ministru Robert Abela. Żied li Cutajar hija obbligata li tispjega għala f'erba' snin l-unika darba li tkellmet fl-Assemblea Parlamentari tal-Kunsill tal-Ewropa kien biex timmina l-inkjesta pubblika dwar l-assassinju ta' Daphne Cauana Galizia u tiddefendi lil Yorgen Fenech. Repubblika staqsiet jekk dakinhar Cutajar kinetx qed titkellem għall-interessi tal-poplu Malti jew għal Yorgen Fenech. #td_uid_2_6037aec4c16c7 .td-doubleSlider-2 .td-item1{background:url(https://cdn.newsbook.com.mt/wp-content/uploads/2021/02/24163357/WhatsApp-Image-2021-02-24-at-16.08.481-80x60.jpeg) 0 0 no-repeat}#td_uid_2_6037aec4c16c7 .td-doubleSlider-2 .td-item2{background:url(https://cdn.newsbook.com.mt/wp-content/uploads/2021/02/24163346/WhatsApp-Image-2021-02-24-at-16.08.24-80x60.jpeg) 0 0 no-repeat}#td_uid_2_6037aec4c16c7 .td-doubleSlider-2 .td-item3{background:url(https://cdn.newsbook.com.mt/wp-content/uploads/2021/02/24163326/WhatsApp-Image-2021-02-24-at-16.08.24-3-80x60.jpeg) 0 0 no-repeat}#td_uid_2_6037aec4c16c7 .td-doubleSlider-2 .td-item4{background:url(https://cdn.newsbook.com.mt/wp-content/uploads/2021/02/24163315/WhatsApp-Image-2021-02-24-at-16.08.24-2-80x60.jpeg) 0 0 no-repeat}#td_uid_2_6037aec4c16c7 .td-doubleSlider-2 .td-item5{background:url(https://cdn.newsbook.com.mt/wp-content/uploads/2021/02/24163304/WhatsApp-Image-2021-02-24-at-16.08.24-1-80x60.jpeg) 0 0 no-repeat} 1 minn 5 Miguela Xuereb Matul id-diskors tiegħu huwa staqsa wkoll għala wara li sar magħruf li Yorgen Fenech huwa s-sid tal-kumpanija 17 Black żammet relazzjoni miegħu u aċċettat mingħandu rigali jiswew eluf ta' ewro. Lill-Prim Ministru staqsewh hekk jarax li hemm kunflitt bejn l-irwol pubbliku ta' Rosianne Cutajar u dan il-ftehim. Robert Aquilina qal li Abela ma jitkellimx il-lingwa tar-Repubblika bħalma qal li se jagħmel meta leħaq Prim Ministru iżda jitkellem il-lingwa tal-omertà, il-lingwa tal-ħakkiem, il-lingwa tal-populiżmu. Żied li kemm ilu Prim Ministru, il-policies tiegħu kienu dwar: Il-politika ta' standards baxxi fil-ħajja pubblika il-politika tal-ħabi il-politika ta' nuqqas ta' kontabilità il-politika ta' użu indiċenti tax-xandir tal-poplu il-politika ta' partiġġjaniżmu u klijenteliżmu bla rażan il-poltitika ta' gvernar mhux għall-ġid komuni tal-poplu Malti u Għawdxi kollu il-politika ta' kontinwità tal-politika ta' Joseph Muscat Huwa staqsa jekk il-pubbliku qattx ra rimors fuq wiċċ Rosianne Cutajar għal dak li ġara jew ftit disapporvazzjoni jew rabja minn Robert Abela. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_4_6037aec4e342e_rand.td-a-rec-img{text-align:left}.td_uid_4_6037aec4e342e_rand.td-a-rec-img img{margin:0 auto 0 0}